Aragonés oriental

L'aragonés oriental son as variedaz d'aragonés que se charran en Ribagorza, a Fueva y Val de Chistau. En un sentiu amplo (y sin parar cuenta en a propuesta de clasificación d'as parlas altoaragonesas en cuatre brancas), l'aragonés oriental tamién comprendería l'aragonés central d'a cuenca de Cinca y l'aragonés meridional d'o Semontano de Balbastro.

Fonetica
Sonorización d'as xordas intervocalicas latinas en a mes gran part d'os casos:
Meligo, caixigo, forau.
Melico, Caxico y Forato tienen xorda en lugars y comarcas mas meridionals de l'Alto Aragón, asinas que pareixe que a sonorización encomenzó de forma independient que en aragonés meridional y occidental. O fenomeno encomenzó ya en o sieglo X, como demuestra o texto latino arromanzau de "as decimas de Castillón". A toponimia contrimuestra que fa uns sieglos o sector oriental no sonorizaba tanto, porque mos trobamos forato en a toponimia d'a Fueva.

Bi ha mes casos que en atras variedaz d'aragonés d'evolución d'o grupos latíns -TY, -CE, -CI, -DE en posición final ta -u como en catalán, en especial a vocalización en -u d'este zaguero: Javier Terrado Pablo: Los participos ribagorzanos en -áu, -éu, -íu. Caplletra nº 32.. 
 HEREDE-M > *hered > hereu.
 PEDE-M > *ped > peu.
 PRODE > *prod > prou.
 SEDE-M > *sed > seu y o toponimo Chuseu.
 GRADU-M > *grad > grau y o toponimo Graus.

Morfolochía
Participios en -au, -iu por vocalización d'a -d final producto d'una primera sonorización seguida de l'apocope d'a o final d'acuerdo con a lei fonetica debantdita:
CANTATU > cantado > cantad > cantau.
PERDETU > perdedo > perded > perdeu (en benasqués) > perdiu.
SENTITU > sentido > sentid > sentiu.
Pasau perfecto perifrastico como o catalán moderno:
"el(l) va cantá" en cuenta de "él cantó"
Conservación buena d'a pronombre adverbial i, ie, mesmo en zonas muito a lo sud a on atras variedaz, (meridionals), la han perdida.

Conclusions
Se conservan bien as caracteristicas que son comuns en catalán y aragonés.

Divisions
Chistabín.
Fovano.
Ribagorzano.
Altorribagorzano u benasqués.
Zona A.
Zona B.
Zona C
Meyorribagorzano.
Campés.
Baixorribagorzano.
Grausino.
Estadillano.
Foncense.

Nota: Foncense, Estadillano, Grausino, Campés, etcetera..son parlas locals; Fovano, Baixorribagorzano, Benasqués, Chistabín, etcetera...son parlas de comarca, (u una val en concreta).

 Referencias 

*